Document ID: 31998R0597

KOMISSION ASETUS (EY) N:o 597/98,
annettu 16 päivänä maaliskuuta 1998,
oliiviöljyn varastointisopimuksista markkinointivuodeksi 1997/1998 annetun asetuksen (EY) N:o 94/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), sellaisena kuin se on viimeksi muutettuna asetuksella (EY) N:o 1581/96 (2), ja erityisesti sen 20 d artiklan 3 ja 4 kohdan,
sekä katsoo, että
komission asetuksessa (EY) N:o 94/98 (3), sellaisena kuin se on viimeksi muutettuna asetuksella (EY) N:o 504/98 (4), säädetään mahdollisuudesta tehdä oliiviöljyn varastointisopimuksia sellaisten neuvoston asetuksen (ETY) N:o 1360/78 (5), sellaisena kuin se on viimeksi muutettuna asetuksella (EY) N:o 3669/93 (6), mukaisesti tunnustettujen tuottajaryhmittymien ja niiden yhteenliittymien kanssa, joilla on hallussaan yhteisöstä peräisin olevaa, niiden omien jäsenten tuottamaa oliiviöljyä ja joilla on käytössään varastointiin soveltuvat laitokset; kyseisten määrien lisäämisen mahdollistamiseksi olisi mainittava, että varastointisopimukset eivät koske ainoastaan ryhmittymien jäsenten tuottamaa oliiviöljyä, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 94/98 seuraavasti:
Poistetaan 2 artiklan 1 kohdasta ilmaisu "niiden omien jäsenten tuottamaa" ja lisätään alakohta seuraavasti:"Sopimukset tehdään ensimmäisessä alakohdassa tarkoitettujen ryhmittymien kaupan pitämästä määrästä."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä maaliskuuta 1998.

Labels: 3
17
6